Source: https://www.riigiteataja.ee/akt/12910192?leiaKehtiv
Timestamp: 2020-07-16 00:49:09+00:00
Document Index: 3800368

Matched Legal Cases: ['§ 2', '§ 3', '§ 4', '§ 5', '§ 6', '§ 23', '§ 2', '§ 3', '§ 4', '§ 5', '§ 6']

Tüübikinnituse teostamise kord – Riigi Teataja
Tüübikinnituse teostamise kord
Tüübikinnituse teostamise kord - sisukord
§ 2 Relva ja laskemoona tüübikinnitus
§ 3 Tüübikinnituse taotlemine
§ 4 Andmete kontrollimine
§ 5 Tüübikinnituse teostamine
§ 6 Tüübikinnituse otsus
RT I, 27.03.2015, 16
Vastu võetud 13.04.2007 nr 28
RTL 2007, 33, 565
jõustumine 27.04.2007
08.01.2008 RTL 2008, 3, 36 14.01.2008
Määrus kehtestatakse «Relvaseaduse» § 23 lõike 13 alusel.
Määrusega kehtestatakse tüübikinnituse teostamise kord.
§ 2. Relva ja laskemoona tüübikinnitus
Relva ja laskemoona tüübikinnitus (edaspidi tüübikinnitus) on toiming, mille käigus tehakse kindlaks relva, padrunimudeli või tulirelva olulise osa tsiviilkäibesse lubatavus ja määratakse kindlaks kasutusvaldkond, lähtudes relvaseaduse §-dest 3 ja 25.
§ 3. Tüübikinnituse taotlemine
(1) Relva ja laskemoona tüübikinnituse taotlus on kirjalik.
(2) Tüübikinnituse taotlemine samaaegselt mitmele relvale või padrunile võib olla esitatud ühes taotuses.
(3) Tüübikinnituse taotluses peavad sisalduma järgmised andmed:
1) füüsilise isiku puhul taotleja ees- ja perekonnanimi, elukoht, isikukood või sünniaeg, kontaktandmed (olemasolul e-posti aadress, telefon) ning juriidilise isiku puhul nimi, asukoht, registrikood, kontaktandmed, samuti seadusliku esindaja ees- ja perekonnanimi ning ametikoht;
2) taotluse sisu;
3) relva tüübikinnituse puhul relva liik, mark, mudel, kaliiber, raudade arv ning relva valmistajatehase nimetus ja riik; padruni tüübikinnituse puhul padruni liik, mark, kaliiber ning tulirelva olulise osa tüübikinnituse puhul mark, mudel ja kaliiber;
4) taotluse koostamise kuupäev ning taotleja või seadusliku esindaja allkiri.
(4) [Kehtetu – RTL 2008, 3, 36 - jõust. 14.01.2008]
§ 4. Andmete kontrollimine
Tüübikinnituse taotluse saamisel tüübikinnitust teostav asutus kontrollib:
1) kas relvale, tulirelva olulisele osale või padrunile on nõutav tüübikinnituse toimingu läbiviimine;
2) kas mudel on saanud eelnevalt tüübikinnituse;
3) tüübikinnitust teostava asutuse valduses olevate tehniliste dokumentide või andmete piisavust tüübikinnituse teostamiseks;
4) muude allikate olemasolul nende vastavust tüübikinnituse taotlusega esitatud andmetele.
§ 5. Tüübikinnituse teostamine
Tüübikinnituse teostamisel tüübikinnitust teostav asutus:
1) määrab relva või padruni mudeliks;
2) teeb kindlaks, kas relval või padrunil on tsiviilkäibes keelatud relvade ja laskemoona omadusi või tunnuseid;
3) määratleb relva või padruni liigilise kuuluvuse vastavalt «Relvaseaduse» 2. peatükile.
§ 6. Tüübikinnituse otsus
(1) Otsus tüübikinnituse andmise või sellest keeldumise kohta tehakse 30 päeva jooksul alates tüübikinnituse taotluse esitamise päevast.
(2) Tüübikinnituse saanud relva-, tulirelva olulise osa- või padrunimudel kantakse teenistus- ja tsiviilrelvade registrisse.
(3) Tüübikinnituse andmise või sellest keeldumise otsuse koopia edastatakse Politsei- ja Piirivalveametile.
Määrus jõustub 27. aprillil 2007. a.